b'\n_START_ARTICLE_\nAnton Josipovi\xc4\x87\n_START_SECTION_\nJugoslaavia meistriv\xc3\xb5istlustel\n_START_PARAGRAPH_\nTa oli Jugoslaavia meister II keskkaalus (kuni 75 kg) 1982. aastal.\n_START_SECTION_\nKaasaegsetel ol\xc3\xbcmpiam\xc3\xa4ngudel\n_START_PARAGRAPH_\nTa v\xc3\xb5itis poolraskekaalus (kuni 81 kg) 1984. aasta Los Angelese ol\xc3\xbcmpiam\xc3\xa4ngude poksiv\xc3\xb5istlustel kuldmedali ja tuli ol\xc3\xbcmpiav\xc3\xb5itjaks. Tema v\xc3\xb5it oli ebaharilik, sest teises poolfinaalis, kust pidi tulema tema finaalivastane, diskvalifitseeriti Evander Holyfield (USA) ning selle kohtumise v\xc3\xb5itjaks kuulutatud Kevin Barry (Uus-Meremaa) ei saanud j\xc3\xa4lle tervislikel p\xc3\xb5hjusil (Holyfield l\xc3\xb5i ta poolfinaalis nokauti) osaleda finaalis. Josipovi\xc4\x87 sai finaalis seega loobumisv\xc3\xb5idu.\n_START_SECTION_\nMaailmameistriv\xc3\xb5istlustel\n_START_PARAGRAPH_\nTa osales II keskkaalus (kuni 75 kg) 3. maailmameistriv\xc3\xb5istlustel (M\xc3\xbcnchen, 1982), kus kaotas 2. ringis oma kohtumise ja j\xc3\xa4i edasisest medaliheitlusest v\xc3\xa4lja.\n_START_SECTION_\nElukutselisena\n_START_PARAGRAPH_\nTa poksis juulist 1990 kuni aprillini 1992 ning uuesti 10. detsembril 1994 ja 17. juunil 1995 elukutselisena. Ta pidas kokku 10 kohtumist, millest v\xc3\xb5itis 8 (neist 4 nokaudiga) ja kaotas 2 kohtumist.'